
Suradnik na projektu: 

Suradnik na projektu u skladu sa Uredbom zapošljava na određeno vrijeme na Fakultetu isključivo radi provođenja projekta ili dijela projekta, i čija se plaća u cijelosti financira iz financijskih instrumenata Europske unije i međunarodnih instrumenata ili stručnih i znanstvenih projekata s gospodarstvom, zapošljava se na radno mjesto pod nazivom suradnik na projektu, a plaća se ugovara sukladno ugovoru o dodjeli projekta. 

Opis poslova:

 - sudjeluje u stručno-administrativnim poslovima pripreme, provedbe i praćenja izvedbe projekata (analiza natječajne/projektne dokumentacije, projektne analize, izrada proračuna, logičke matrice i drugo)

 - sudjeluje u poslovima redovitog izvještavanja o postignutim rezultatima, izrade internih, narativnih i financijskih izvješća u vezi provedbe programa i projekata

 - provodi stručno-administrativne poslove u vezi dolaznih i odlaznih mobilnosti

 - obavlja administrativne poslove u okviru izrade analiza i izvješća prema kvalitativnim i kvantitativnim pokazateljima uspješnosti projekta 

- obavlja poslove stručno-administrativne potpore dionicima u/na projektu, 

- obavlja poslove komunikacije i koordinacije između dionika uključenih u projekte, kao i između dionika i ugovornog/nadležnog tijela - obavlja i druge poslove po nalogu voditelja Odjela za projekte i programe
